पाएं अपने शहर की ताज़ा ख़बरें और फ्री ई-पेपरडाउनलोड करें
| मुख्यमंत्री ग्राम परिवहन योजना लागू होने के पश्चात सरकार द्वारा प्रत्येक ग्राम पंचायत व नगर पंचायत स्तर पर आधुनिक बस ठहराव का निर्माण कराया जाएगा। बिहार सड़क सुरक्षा परिषद द्वारा ग्रामीण क्षेत्रों में सुरक्षित परिवहन को बढ़ावा देने एवं बसों तथा अन्य वाहनों से यात्रा करने वाले यात्रियों की सुविधा हेतु बस ठहराव का निर्माण कराया जाएगा। जिलाधिकारी द्वारा संबंधित पत्र जारी करने के साथ ही इसकी तैयारी तेज हो गई है। द्वितीय चरण में समस्तीपुर जिला अंतर्गत कुल 20 बस स्टॉप का निर्माण होना है। मोहनपुर एवं ताजपुर प्रखंड को छोड़कर बीडीओ एवं कार्यपालक पदाधिकारी नगर पंचायत रोसड़ा व दलसिंहसराय को अपने-अपने प्रखंड/नगर पंचायत के लिए कार्यकारी एजेंसी नियुक्त करते हुए प्रशासनिक स्वीकृति के साथ कार्यादेश निर्गत किया जा चुका है। चालू वित्तीय वर्ष 2020-21 में ग्राम पंचायत स्तर पर बस स्टॉप के निर्माण के लिए स्थापना एवं प्रतिबद्ध व्यय के लिए निधि आवंटन (शीर्ष लघु कार्य 27-01 के तहत) 34 लाख 25 हजार 400 रुपए का आवंटन किया गया है। साथ ही मोहनपुर और ताजपुर प्रखंड अंतर्गत द्वितीय चरण के तहत बस ठहराव निर्माण हेतु बीडीओ को कार्यकारी एजेंसी नियुक्त करते हुए प्रशासनिक स्वीकृत्यादेश सह कार्यादेश निर्गत किया गया है। बीडीओ धीरज कुमार ने इसकी पुष्टि करते हुए बताया कि फिलहाल एक बस स्टॉप के लिए अंचलाधिकारी स्थल चयन करेंगे। अगले आदेश के बाद ही सभी 29 पंचायतों में निर्माण कार्य हो सकेगा। स्थल चयन के उपरांत टास्क के मुताबिक कार्य कराए जाएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn